# KÖNVVIZSGÁLÓI SZERZŐDÉS

az alábbi szerződő felek között:

|  |  |
| --- | --- |
| A **megbízó** (továbbiakban: Társaság) neve: | **Vállalkozás megnevezése** |
| A Társaság székhelye: | Vállalkozás cím, Vállalkozás Székhely |
| A Társaság törvényes képviselője és beosztása: | **Ügyvezető -> Név, ügyvezető** |

|  |  |
| --- | --- |
| A **megbízott** (továbbiakban: Könyvvizsgáló társaság) neve: | **Könyvvizsgáló cég neve** |
| A Könyvvizsgáló társaság székhelye: | Könyvvizsgáló cég székhelye(Település), Könyvvizsgáló cég Székhely cím |
| A Könyvvizsgáló társaság törvényes képviselője és beosztása: | **Könyvvizsgáló cég képviselő, ügyvezető** |

Előzmények:

A Társaság legfőbb szervének (alapítójának) XXX. xxxx XX-n hozott határozata alapján a Könyvvizsgáló társaságot (kamarai nyilvántartási száma: XXXXXX ), és a személyében eljáró Könyvvizsgálót: ……………. kamarai tag könyvvizsgálót (kamarai tagsági száma: XXXXXX továbbiakban: Könyvvizsgáló) megválasztották.

*A könyvvizsgálat elvégzésére a felek ……….-n szerződést kötöttek, melyet a jelen szerződéssel – az eredeti szerződés mellékleteinek kivételével - egységes szerkezetben módosítanak. A módosítással a hivatkozott korábbi megállapodás feltételei hatályukat vesztik és helyükbe a jelen megállapodás feltételei lépnek az aláírás napján.*

1. A szerződés tárgya, érvényessége és időtartama
   1. A Társaság *december 31.* fordulónappal készített, XXXX-XXXX. üzleti év(ek)re vonatkozó Számviteli törvényben előírt *(egyszerűsített) éves beszámolójának* könyvvizsgálata és a vizsgálatokról könyvvizsgálói jelentés készítése.
   2. A szerződés a felek által történő aláírással lép érvénybe, a könyvvizsgálói jogviszony kezdete a Társaság legfőbb szerve határozatának napja: XXX. xxxx XX., a jogviszony lejár: XXX. xxxx XX.
2. Könyvvizsgálati díj és annak megfizetése:
   1. Az 1.1. pontban rögzített megbízás elvégzéséért járó díj ………… Ft+ÁFA/éves könyvvizsgálat. A díjrészletek összege: ……….,- Ft+ ÁFA / *hónap/negyedév/félév*

Az első díjrészlet esedékes: XXX. xxxx XX.-n.

A következő díjrészletek a tárgyidőszak utolsó naptári napján esedékesek.

Az utolsó díjrészlet esedékes: XXX. xxxx XX.-n.

* 1. A felek megállapodnak abban, hogy a szerződés meghatározott könyvvizsgálati díjat évente, a díjmódosításra okot adó tényezők (például: fogyasztói árindex, utazási költségek, a megbízó üzleti tevékenysége, számviteli rendszerek változása, a könyvvizsgálat technikai szervezési feltételei) változásának mérlegelésével, tárgyalásos úton állapítják meg.
  2. Egyéb felszámított költségek, a Könyvvizsgáló társaság elszámolása, de a Társaság jóváhagyása alapján:
     1. Külső szakértő költsége: *Nem tervezett*
     2. Utazás és szállás költség: *Nem tervezett*
     3. Egyéb költség: *Nem tervezett*
  3. A szerződésben foglaltak teljesítéséért felelős természetes személyek és beosztásuk:

Társaság részéről: **Ügyvezető -> Név** ügyvezető

Könyvvizsgáló társaság részéről: **Könyvvizsgáló** személyében eljáró könyvvizsgáló, kamarai tagsági száma: **Könyvvizsgáló tagságiszám**

1. Jogok és kötelezettségek
   1. A Társaság felelősséget vállal:
      * az (egyszerűsített) éves beszámolónak a számviteli törvényben foglaltakkal és a Magyarországon elfogadott általános számviteli elvekkel összhangban történő elkészítéséért és valós bemutatásáért,
      * az olyan belső kontrollokért, amelyeket a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes (egyszerűsített) éves beszámoló elkészítése,
      * azért, hogy a könyvvizsgáló számára biztosítsa:
        + a hozzáférést valamennyi olyan információhoz, például nyilvántartásokhoz és dokumentumokhoz, valamint egyéb anyagokhoz, amelyek a vezetés tudomása szerint a (egyszerűsített) éves beszámoló elkészítése szempontjából relevánsak,
        + azokat a további információkat, amelyeket a könyvvizsgáló a könyvvizsgálat céljára a vezetéstől kérhet, és
        + a korlátlan hozzáférést azokhoz a személyekhez a gazdálkodó egységnél, akiktől a könyvvizsgáló megállapítása szerint szükséges, hogy könyvvizsgálati bizonyítékot szerezzen.
   2. A Társaság minden szükséges információt hozzáférhetővé tesz a Könyvvizsgáló számára, legkésőbb a gazdasági események teljesítését követő 15. napon.
   3. A Társaság a könyvvizsgálat tárgyának teljesítéséhez kapcsolódó dokumentumok átadási kötelezettségének úgy tesz eleget, hogy az információ-hordozó dokumentumokat, mellékszámításokat, logikai képleteket, eljárásokat, hatóságok részére nyújtott adatszolgáltatások (pl.: NAVOnline) technikai hozzáférésének biztosítását a felek által meghatározott időben, a vizsgálat tárgyának könyvvizsgálatára alkalmas formában és tartalommal bocsátja rendelkezésre, legkésőbb a számviteli törvényben előírt közzétételi és letétbehelyezési határidőt megelőző 15. napig.
   4. Mindkét fél bizalmasan kezeli a megbízás során tudomására jutott bármely információt. A Könyvvizsgáló köteles a gazdasági társaság ügyeivel kapcsolatos üzleti titkot megőrizni a megbízás időtartama alatt és a megbízás megszűnését követően egyaránt.
   5. A Társaság vezetői és alkalmazottai a Könyvvizsgáló felkérésére a mellékletben csatolt teljességi nyilatkozatnak megfelelő minimális tartalommal megerősítik, hogy a megbízás időtartama alatt írásban, illetve szóban közölt információk teljes körűek. A Társaság által nyújtott információk megerősítése a könyvvizsgálati munka során ismételt megerősítést és pontosítást igényelhetnek a mellékletben megadott teljességi nyilatkozat kiegészítésével, vagy egyéb nyilatkozat megtételével, melyet a Társaság vezetése a könyvvizsgáló felkérésére a könyvvizsgálói jelentés kiadását megelőzően köteles megtenni, vagy a nyilatkozat tétel elutasítását írásban indokolni.
   6. A Társaság tudomással bír arról, hogy amennyiben a könyvvizsgáló által lényegesnek ítélt adatszolgáltatást nem, vagy vizsgálatra alkalmatlan formában teljesíti, vagy a könyvvizsgáló felkérésére nem tesz megfelelő nyilatkozatot, akkor a könyvvizsgáló – a vonatkozó szakmai szabályok alapján – minősített jelentést készít. A minősített könyvvizsgálói jelentés készítéséről, annak indokáról a Könyvvizsgáló köteles a társaságot tájékoztatni a jelentés kiadását megelőzően.
   7. Az információnyújtás hibás teljesítésének polgári jogi következményei a Társaságot terhelik.
   8. A Könyvvizsgáló kizárólag a jelen szerződés tárgyát képező tevékenység teljesítésével összefüggésben, a Megbízó jogos érdekére alapítva kezeli a Megbízó által számára hozzáférhetővé tett személyes adatokat. A Megbízó szavatol az érintettek személyes adatai hozzáférhetővé tételének jogszerűségért.
   9. A Könyvvizsgáló adatkezelése a szakmai előírásokban foglalt cél eléréséhez szükséges mértékig terjed. A Könyvvizsgáló az adatkezelést az adatvédelemre vonatkozó jogszabályi előírások, így különösen
   * az Európai Parlament és a Tanács (Eu) 2016/679 Rendeletének (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR), valamint
   * az információs önrendelkezési jogról és az információszabadságról szóló 2011. évi CXII. törvénynek (a továbbiakban: Infotv.), továbbá

az ezeken alapuló belső adatkezelési rendjének betartásával végzi.

* 1. A Könyvvizsgálót tevékenysége során a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény (a továbbiakban: Kkt.) 66. §-a szerinti titoktartás köti, amely értelmében az adatokhoz kizárólag az arra jogosultak férnek hozzá.
  2. A Könyvvizsgáló a Magyar Könyvvizsgálói Kamara által magyar Nemzeti Könyvvizsgálati és Minőségellenőrzési Standardokként befogadott az IFAC által kiadott, magyar nyelvre lefordított és a kamara honlapján közzétett Nemzetközi Könyvvizsgálati Standardok és a magyar Nemzeti Könyvvizsgálati Standardban meghatározott további követelmények szerint teljesíti megbízását.
  3. A könyvvizsgáló a feladatát a Nemzetközi Könyvvizsgálati Standardok és a magyar Nemzeti Könyvvizsgálati Standardban meghatározott független könyvvizsgálói jelentés átadásával teljesíti.
  4. A kamarai tag könyvvizsgáló, a könyvvizsgáló cég a jogszabályi kötelezettségen alapuló könyvvizsgálói tevékenység határidőre történő elvégzését akadályozó körülményt megbízójának a megbízási szerződésben vállalt határidő lejárta előtt legalább 30 nappal - ha az akadályozó körülmény később keletkezett, annak bekövetkeztétől számított 3 munkanapon belül - köteles bejelenteni. (2007. évi LXXV. tv., továbbiakban: Kkt., 47 §)
  5. A könyvvizsgálói feladat teljesítése a megelőző pontokban leírtakon felül magában foglalja:
  6. a Polgári Törvénykönyvről szóló 2013. évi V. törvényben (továbbiakban: Ptk.)
  7. a cégnyilvántartásról, a bírósági cégeljárásról és végelszámolásról szóló törvényben (2006. évi V. tv.),
  8. a számviteli törvényben (2000. évi C. tv., továbbiakban: Sztv.),
  9. a pénzmosás és a terrorizmus finanszírozása megelőzéséről és megakadályozásáról szóló törvényben (2017. évi LIII. tv., továbbiakban: Pmt.),
  10. az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló törvényben (2017. évi LII. tv., továbbiakban: Kit.)
  11. a Magyar Könyvvizsgálói Kamaráról, a könyvvizsgálói tevékenységről, és a közfelügyeletről szóló törvényben (2007. évi LXXV. tv., továbbiakban: Kkt.), továbbá
  12. a vonatkozó ágazati törvényekben a könyvvizsgálókra előírt kötelezettségek folyamatos teljesítését is.
  13. A Ptk. értelmében a Könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a Társaság (egyszerűsített) éves beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről.A jelen szerződés céljainak elérése érdekében a Könyvvizsgáló a következőket teszi vizsgálat tárgyává:

(a) a számviteli nyilvántartások megfelelősége

(b) összhang a Társaság éves beszámolója és számviteli nyilvántartásai között

(c) az éves beszámoló megfelelése a hatályos jogszabályi előírásoknak és számviteli alapelveknek, valamint

(d) a Könyvvizsgáló által a könyvvizsgálat elvégzéséhez szükségesnek vélt információk és magyarázatok megadása

(e) a Társaság belső szabályozottsága.

* 1. A könyvvizsgálat céljának eléréséhez a Könyvvizsgáló rendszeresen áttekinti a Társaság lényeges dokumentumait, a gazdasági események hatásait. A rendelkezésre állás különösen a beszámoló összeállításkor kiemelt jelentőségű, amelyre a Könyvvizsgáló az esetleges szabadságolás, más megbízások elvállalása során figyelmet fordít.
  2. A szabálytalanságok megelőzésének és feltárásának felelőssége a Társaság vezetését terheli. A Könyvvizsgáló úgy tervezi meg a könyvvizsgálatot, hogy az valószínűsíthetően feltárja a közzétételre kerülő éves beszámolóban az esetleges szabálytalanságokból eredő lényeges hibákat, de a könyvvizsgálat fő célja nem a szabálytalanságok és a hibák teljes felderítése, hanem az, hogy megfelelő alapot nyújtson a közzétételre kerülő éves beszámolóról adott könyvvizsgálói jelentéshez. A Könyvvizsgáló által kibocsátott könyvvizsgálói vélemény (záradék) nem minősül arra vonatkozó könyvvizsgálói nyilatkozatnak, hogy a közzétételre kerülő éves beszámoló mentes minden hibától.
  3. Az adóbevallások elkészítéséért és leadásáért a Társaság felel. A Könyvvizsgáló az éves beszámoló könyvvizsgálata részeként tételesen nem tekinti át az adók kiszámítását és az adóbevallásokat. Mindkét fél elismeri, hogy a magyar adóhatóság jogosult az összes adóbevallást hatósági revízió alá vonni és a magyar számviteli törvénnyel összhangban elkészített éves beszámoló könyvvizsgálói jelentése nem nyújt biztosítékot arra, hogy a Társaság által benyújtott éves beszámolót és adóbevallásokat az adóhatóság elfogadja.
  4. A Társaság tudomásul veszi, hogy a független könyvvizsgálói jelentés részére átadott példányai nem választhatók külön a hozzájuk kapcsolódó éves beszámolótól, továbbá az abban foglaltak a teljes beszámolótól függetlenül nem használhatók fel. Ha a Társaság a független könyvvizsgálói jelentést bármely egyéb módon kívánja felhasználni - pl. az éves beszámolótól függetlenül -, ahhoz a Könyvvizsgáló előzetes írásbeli beleegyezése szükséges.
  5. A Könyvvizsgáló nem nyújthat a gazdasági társaság részére olyan szolgáltatást, amely a jelen szerződés szerinti közérdekvédelmi feladata tárgyilagos és független módon történő ellátását veszélyeztetheti.
  6. Ha a Társaságnál felügyelő-bizottság működik, a bizottság kezdeményezheti a Könyvvizsgálónak a bizottság ülésén történő meghallgatását. A Könyvvizsgáló is kérheti, hogy a felügyelő-bizottság az általa javasolt ügyet tűzze napirendjére, illetve, hogy a felügyelő-bizottság ülésén tanácskozási joggal részt vehessen.
  7. A Könyvvizsgálót a Társaság legfőbb szervének a Társaság számviteli törvény szerinti beszámolóját tárgyaló ülésére meg kell hívni, a könyvvizsgáló az ülésen köteles részt venni.
  8. Ha a Könyvvizsgáló megállapítja, illetve egyébként tudomást szerez arról, hogy a Társaság vagyonának jelentős csökkenése várható, illetve olyan tényt észlel, amely a vezető tisztségviselők, vagy a felügyelő-bizottság tagjainak törvényben meghatározott felelősségét vonja maga után, köteles a gazdasági társaság legfőbb szervének összehívását kezdeményezni. Ha a legfőbb szerv ülésének összehívására az elvárható legrövidebb határidőben nem kerül sor, illetve a jogszabályok által megkívánt döntéseket nem hozza meg, a Könyvvizsgáló erről a társaság törvényességi felügyeletét ellátó cégbíróságot értesíti.
  9. A Könyvvizsgáló társaság a szolgáltatásról számlát állít ki, legkésőbb a fizetési esedékességet megelőző 8 napig. Késedelmes fizetés esetén a Társaság a jegybanki alapkamat kétszeresének megfelelő mértékű késedelmi kamatot köteles megfizetni.
  10. A Könyvvizsgáló társaság teljesítésének elismerését jelenti, ha a benyújtott számlát a Társaság kifizette, vagy fizetésre rendelkezésre álló határidőn belül a Társaság írásban nem emelt kifogást és nem kérte a Könyvvizsgáló társaságot a számlájának helyesbítésére.
  11. A könyvvizsgálat céljának eléréséhez szükséges külső szakértő költsége (pl.: ingatlan értékelése, speciális eszközök, befektetések értékelése, piaci érték meghatározása, bonyolult jogi ügyletek tartalmi megítélése) nem része a könyvvizsgálati díjnak, annak megtérítése és az információk határidőre történő biztosítása a Társaságot terhelik.

1. Egyéb rendelkezések
   1. Az (egyszerűsített) éves beszámolót és a könyvvizsgálói jelentést magyar nyelven kell kibocsátani.
   2. A Társaság szavatolja, hogy a szerződés tárgyára vonatkozóan a jelen szerződés érvényességének időtartama alatt más könyvvizsgálóval nem áll szerződéses jogviszonyban.
   3. A Pmt. 6-14. §-ai a könyvvizsgálók számára ügyfél-átvilágítási kötelezettséget írnak elő. Ennek alapján a jelen szerződéskötéskor a megbízó ügyfél, valamint annak képviselője (a jelen szerződést aláíró személyek, valamint a kapcsolattartók) és a tényleges tulajdonos azonosításra kerülnek. A Pmt. 12. § (3) bekezdése alapján a megbízó ügyfél a szerződéses kapcsolat fennállása alatt köteles 5 munkanapon belül a megbízott könyvvizsgálót értesíteni, ha az ügyfél-átvilágítás során rögzített adatokban (akár a megbízó ügyfél, akár az azonosított képviselő, akár a tényleges tulajdonos vonatkozásában) változás következne be.
   4. A Pmt. 7.§ (3) és (8) bek-ben előírt azonosítás során felveendő adatokat a megbízó ügyfél a mellékelt Azonosítási adatlap kitöltésével, az adatokat tartalmazó okiratok bemutatásával, és ahhoz való hozzájárulás megadásával adja meg, hogy a rögzítendő adatokat tartalmazó okiratokról a könyvvizsgáló másolatot készítsen.
   5. Az ügyfél képviselője a mellékelt Tényleges tulajdonosi nyilatkozatban megadott adatokat az adatokat tartalmazó okiratok bemutatásával igazolja (Pmt. 9.§ (3) bek.).
   6. A könyvvizsgáló az alacsony kockázatú esetekben egyszerűsített ügyfél-átvilágítást végez a Pmt. 15.§-ának megfelelően.
   7. A Könyvvizsgáló társaság és a Könyvvizsgáló megbízása a Társaság legfőbb szervének döntése alapján visszahívással, a jelen szerződésben szereplő időtartam lejártával, törvényben szabályozott kizáró ok beálltával, illetve a Könyvvizsgáló társaság részéről történő felmondással, a felmondás okának közlésével szűnik meg.
   8. A megbízó az ok megjelölésével közli a könyvvizsgálói közfelügyeleti feladatokat ellátó hatósággal, ha a kamarai tag könyvvizsgáló, a könyvvizsgáló cég a megbízásának időtartama alatt lemondott, vagy ha a megbízást a vállalkozó felmondta. (Sztv. 155/A. § (2))
   9. A kamarai tag könyvvizsgáló, a könyvvizsgáló cég az ok megjelölésével közli a közfelügyeleti hatósággal, ha a jogszabályi kötelezettségen alapuló könyvvizsgálói tevékenységre irányuló megbízásának időtartama alatt visszahívták vagy lemondott. (Kkt. 46. § (1))
   10. A kamarai tag könyvvizsgáló, a könyvvizsgáló cég, amennyiben a megelőző pont szerinti megbízásának időtartama alatt visszahívták vagy lemondott - a külön jogszabály előírásainak figyelembevételével - az ok megjelölésével, illeték és közzétételi költségtérítés nélkül, hitelt érdemlő módon közli azt
       1. a megbízója tekintetében illetékes cégbírósággal, ha a megbízója cégbíróságon bejegyzett,
       2. a megbízója tekintetében illetékes egyéb hatósággal, ha a megbízója egyéb hatóságnál bejegyzett

(Kkt. 46. § (2))

* 1. Amennyiben a szerződés felmondása valamely tárgyévre vonatkozó könyvvizsgálói jelentés elkészítését megelőzően történik, akkor a Könyvvizsgáló a tárgyévre könyvvizsgálói jelentést nem készít.
  2. A Társaság súlyos szerződésszegése esetén a Könyvvizsgáló társaság rendkívüli felmondása azonnali hatályú is lehet. Súlyos szerződésszegést jelent különösen, ha a szerződés tárgyától eltérő feladat elvégzését feltételként, vagy irreális jelentéstételi határidőt kíván a társaság meghatározni, ha a társaság vezetése a beszámoló készítésével kapcsolatos felelősségét nem ismeri el, ha a Könyvvizsgáló munkáját jelentős mértékben korlátozzák (szerződések, információk hozzáférésének, megismerésének korlátozása), a könyvvizsgálatról kiállított számla kifizetése 30 napot meghaladó késedelmet szenved.
  3. A Könyvvizsgáló társaság súlyos szerződésszegése esetén a Társaság rendkívüli felmondása is lehet azonnali hatályú. Súlyos szerződésszegést jelent különösen, amennyiben a Könyvvizsgáló nem tesz eleget a számviteli törvényben meghatározott könyvvizsgálat elvégzésének, ha nem a szerződésben meghatározott standardok szerint végzi tevékenységét, nem őrzi meg a társaság üzleti titkait, ha nem kezdeményezi a társaság legfőbb szervének összehívását a törvényben előírt esetekbe, továbbá a szerződés szerinti rendelkezésre állási kötelezettségét elmulasztja. A rendkívüli felmondást a Társaságnak a felmondásra okot adó körülmények megadásával írásban kell közölnie. A számviteli vagy a könyvvizsgálati eljárások tekintetében fennálló véleményeltérés nem minősül megfelelő indoknak. (Sztv. 155/A. § (1))
  4. A szerződés rendkívüli felmondása esetén az éves díjazásból a felmondás évének a szerződés megszűnésének napjáig számított naptári napok és a felmondás évének naptári napjaival számított arányos része illeti meg a Könyvvizsgáló társaságot, a felmondás időpontjától számított 8 napon belül. Amennyiben a Társaság rendkívüli felmondással szünteti meg a szerződést, a Könyvvizsgáló társaság a felmondás időpontját követően díjazásra nem tarthat igényt.
  5. A szerződés érvényessége alatt a felek kölcsönösen együttműködnek, a szerződésben meghatározott jogok és kötelezettségek terén keletkezett nézeteltéréseiket előzetesen egyeztetéssel, mindkét fél jogos érdekének figyelembevételével törekednek rendezni, jogorvoslatot csak az egyeztetések eredménytelensége esetén kérnek.
  6. A Társaság felel a Könyvvizsgáló társaság és a személyében eljáró Könyvvizsgáló cégjogi nyilvántartásba vételéért, majd a jogviszony megszűnésekor annak törléséért.
  7. A szerződést aláíró felek kijelentik, aláírásukkal igazolják, hogy a szerződés tartalmát megismerték, annak feltételeit megtárgyalták, ez alatt mindkét félnek módja volt a megbízás jellegének fenntartása, a vonatkozó szabályozók figyelembe vétele mellett és a másik fél jogos igényének mérlegelésével a szerződés tartalmi változtatásra is.
  8. A jelen szerződésben nem szereplő feltételekre a szerződés időtartama alatt hatályban lévő Polgári Törvénykönyvben, valamint a Magyar Könyvvizsgálói Kamaráról, a könyvvizsgálói tevékenységről, és a közfelügyeletről szóló törvényben (2007. évi LXXV. tv.), foglaltak irányadók.

A szerződés szoros mellékletét képezik:

* + Elfogadó nyilatkozat,
  + Teljességi nyilatkozat tervezet,
  + Azonosító adatlap és Tulajdonosi nyilatkozat című dokumentumok.[[1]](#footnote-1)

Kelt: XXX. xxxx XX.

|  |  |
| --- | --- |
| Könyvvizsgáló cég neve | Vállalkozás megnevezése |

|  |  |
| --- | --- |
| …………………………  Könyvvizsgáló  Könyvvizsgáló tagságiszám  úgy is mint a  Könyvvizsgáló cég neve  ügyvezetője | …………………………….……………  Ügyvezető -> Név  ügyvezető |

|  |  |
| --- | --- |
| 1. tanú neve: ………………………  címe: ………………………  aláírása:………………………………………. | 2. tanú neve: ………………………  címe: ……………………………….  aláírása:……………………………………… |

1. A Pmt. szerinti eljárás folyamata és dokumentumai a DigitAudit/AuditIroda modulban találhatók. [↑](#footnote-ref-1)